b'\n_START_ARTICLE_\nMatev\xc5\xbe Hace\n_START_SECTION_\nMladost\n_START_PARAGRAPH_\nMATEV\xc5\xbd HACE (vulgo Me\xc5\xbenarjev)  je bil rojen 4. julija 1910 v Podcerkvi umrl pa je 1. 3. 1979 kot revolucionar, legendarni partizanski komisar, ljudski pisatelj z ob\xc5\xa1irnim opusom. _NEWLINE_Bil je cerkovnikov sin, njegova mati mu je privzgojila ljubezen do branja knjig. Njegov brat je bil znani tolovaj Tone Hace. Kot otrok je \xc5\xa1el slu\xc5\xbeit za pastirja na Laze. Kasneje se je pre\xc5\xbeivljal kot gozdarski in \xc5\xbeagarski delavec v doma\xc4\x8dih krajih in v Franciji.  Bil je \xc4\x8dlan Prostovoljnega gasilskega dru\xc5\xa1tva Stari trg. Skrbel je za delavsko knji\xc5\xbenjico pri Delavskem prosvetnem dru\xc5\xa1tvu Svoboda  Lo\xc5\xa1ki dolini. Od leta 1930 je simpatizital s komunisti\xc4\x8dnim gibanjem in \xc5\xbee pred drugo vojno postal njegov \xc4\x8dlan._NEWLINE_Marca leta 1937 je od\xc5\xa1el v Francijo na delo kot gozdarski in \xc5\xbeadarski delavec.\n_START_SECTION_\nPo drugi vojni\n_START_PARAGRAPH_\nPo vojni je bil med drugim  in\xc5\xa1pektor pri Koministi\xc4\x8dni partiji Slovenije,predsednik sindikata, pomo\xc4\x8dnik ministra za gozdove, poslanec zvezne sku\xc5\xa1\xc4\x8dine za Loga\xc5\xa1ki okraj pomo\xc4\x8dnik direktorja Kme\xc4\x8dke zalo\xc5\xbebe in prvi predsednik  Gasilske zveze Slovenije do upokojitve. Proti koncu \xc5\xbeivljenja je bival in kmetoval v Podcerkvi. Pokopan je, tako kot Mari\xc4\x8dka \xc5\xbdnidar\xc5\xa1i\xc4\x8d, Lojze Perko in Franci Strle pri sv. Martinu v Podcerkvi.\n_START_SECTION_\nPisateljski opus\n_START_PARAGRAPH_\nSvoja bogata do\xc5\xbeivetja iz narodoosvobodilne vojne je Matev\xc5\xbe Hace, nekdanji komisar IV. divizije, opisal v zajetnem delu Iz komisarjevih zapiskov in tudi v nekaterih drugih ( Partizanske slike, Gozdne steze). Sicer pa njegovo delo poleg NOB opisuje \xc5\xa1e dru\xc5\xbebene razmere pred vojno, izseljevanje, brezposelnost, etnolo\xc5\xa1ke vsebine in spominsko snov. V Va\xc5\xa1ki kroniki, Tihotapcih, Kmetih na prepihu in nekaterih drugih opisuje doma\xc4\x8de razmere, \xc5\xa1ege in navade; za knjigo Prijatelji in znanci, ki je nadaljevanje Kronike Streharjeve dru\xc5\xbeine pa je 1975 dobil Kajuhovo nagrado. Najve\xc4\x8dja odlika njegovega pisanja je resnicoljubna ljudska modrost. Skupaj je zapustil 21 knji\xc5\xbenih del. _NEWLINE_Na njegovi rojstni hi\xc5\xa1i je spominski relief ak. kiparja Petra Malija s Hacetovo podobo.'